இது குறித்து நேற்றிரவு தி.மு.க. செயல் தலைவர் தளபதி மு.க.ஸ்டாலின் வெளியிட்ட அறிக்கை வருமாறு: நம் அனைவரின் அன்புக்குரிய திமுக தலைவர் கலைஞரின் உடல்நிலையில், காவேரி மருத்துவமனை அறிக்கையில் கூறியிருப்பது போல் எதிர்பாராதவிதமாக ஒரு தற்காலிக பின்னடைவு ஏற்பட்டு, மருத்துவர்களின் தீவிர சிக்கிச்சைக்குப் பிறகு தற்போது உடல் நிலை சீராகி வருகிறது. மருத்துவக் குழு தொடர்ந்து சிகிச்சை அளித்து வருகிறது. ஆகவே தொண்டர்கள் அனைவரும் எவ்வித விரும்பத்தகாத நிகழ்விற்கும் இடம் கொடுத்து விடாமலும், பொதுமக்களுக்கு இடையூறு ஏற்படுத்தாமலும் அமைதி காத்து, பாதுகாப்புப் பணியில் ஈடுபட்டிருக்கும் காவல்துறையினருக்கு உரிய ஒத்துழைப்பு நல்கிடுமாறு அன்புடன் கேட்டுக் கொள்கி றேன். இவ்வாறு தளபதி மு.க.ஸ்டாலின் கூறி யுள்ளார்.